C 229/17

ET

Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2020/C 229/07)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

STANDARDMUUDATUSE HEAKSKIITMISE TEADE

„VIN SANTO DI MONTEPULCIANO“

Viitenumber: PDO-IT-A1515-AM02

Teate esitamise kuupäev: 21.4.2020

KINNITATUD MUUDATUSE KIRJELDUS JA PÕHJUSED

1. „Vin Santo Di Montepulciano“ märgistamine

Kohustus märkida etiketile lisaks kaitstud päritolunimetusele „Vin Santo di Montepulciano“ ka laiem geograafiline nimetus „Toscana“.

Muudatusettepanek võimaldab anda täpset teavet veinide geograafilise päritolu kohta.

Muudatus käsitleb koonddokumendi punkti 9 ja tootespetsifikaadi artiklit 7.

KOONDDOKUMENT

1. Toote nimetus

Vin Santo di Montepulciano

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veini(de) kirjeldus

Vin Santo di Montepulciano

Värvus: kuldkollasest intensiivse merevaigukollaseni

Lõhn: küpsetele puuviljadele iseloomulik tugev eeterlik lõhn

Maitse: mitmekesine ja sametine, intensiivselt ümar.

Minimaalne üldalkoholisisaldus mahuprotsentides: 17,00 mahuprotsenti, millest vähemalt 2,00 mahuprotsenti on võimalik alkoholisisaldus

Suhkruvaba ekstrakti miinimumsisaldus: 20,0 g/l

„Vin Santo di Montepulciano“ minimaalne tegelik alkoholisisaldus peab olema 12,00 mahuprotsenti.

Kui allpool esitatud tabelis ei ole väärtust märgitud, vastavad veinid riigi ja Euroopa Liidu õigusaktides kehtestatud piirmääradele.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalenti liitri kohta) 40 Maksimaalne vääveldioksiidi üldsisaldus (milligrammides liitri kohta)

„Vin Santo di Montepulciano“ Riserva

Värvus: kuldkollasest merevaigukollaseni, mille intensiivsus sõltub suhkrusisaldusest

Lõhn: küpsetele puuviljadele iseloomulik tugev eeterlik lõhn

Maitse: mitmekesine ja sametine, intensiivselt ümar

Minimaalne üldalkoholisisaldus mahuprotsentides: 20,00 mahuprotsenti, millest vähemalt 3,50 mahuprotsenti on võimalik alkoholisisaldus

Suhkruvaba ekstrakti miinimumsisaldus: 22,0 g/l

„Vin Santo di Montepulciano“ Riserva minimaalne tegelik alkoholisisaldus peab olema 12,00 mahuprotsenti.

Kui allpool esitatud tabelis ei ole väärtust märgitud, vastavad veinid riigi ja Euroopa Liidu õigusaktides kehtestatud piirmääradele.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalenti liitri kohta) 40 Maksimaalne vääveldioksiidi üldsisaldus (milligrammides liitri kohta)

„Vin Santo di Montepulciano“ Occhio di Pernice

Värvus: merevaigukollasest topaasini, laia punaka äärega, mis muutub laagerdudes pruuniks ja mille konsistents sõltub suhkrusisaldusest

Lõhn: küpsete puuviljade ja muude nüanssidega intensiivne, rikkalik ja kompleksne lõhn

Maitse: peen, kauakestev, magusa järelmaitsega

Minimaalne üldalkoholisisaldus mahuprotsentides: 21,00 mahuprotsenti, millest vähemalt 4,00 mahuprotsenti on võimalik alkoholisisaldus

Suhkruvaba ekstrakti miinimumsisaldus: 25,0 g/l

„Vin Santo di Montepulciano“ Occhio di Pernice minimaalne tegelik alkoholisisaldus peab olema 12,00 mahuprotsenti.

Kui allpool esitatud tabelis ei ole väärtust märgitud, vastavad veinid riigi ja Euroopa Liidu õigusaktides kehtestatud piirmääradele.

Üldised analüütilised omadused Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 4,5 grammi liitri kohta väljendatud viinhappena Maksimaalne lenduvate hapete sisaldus (milliekvivalenti liitri kohta) 40 Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

a. Asjaomane veinivalmistustava

„Vin Santo Nobile di Montepulciano“

Veinivalmistuse eritavad

Veinivalmistamise traditsiooniline meetod on järgmine:

viinamarjad tuleb koristada, hoolikalt sorteerida ja sobivates ruumides kuivatada; on lubatud osaline veetustamine ventileerimise abil.

Kääritamine, ladustamine ja pikk laagerdumine (alustüübi puhul vähemalt kolm aastat) toimub väikestes puidust mahutites (caratelli) sobivates ruumides (vinsantaia), mis on tavaliselt ülejäänud veinikeldrist eraldatud ja mis tihti asuvad hoopis pööningukorrusel, et rõhutada hooajalisi temperatuurikõikumisi, mis mõjutavad aroomi arengut.

b. Maksimaalne saagikus

„Vin Santo di Montepulciano“ ja „Vin Santo di Montepulciano“ Riserva

10 000 kg viinamarju hektari kohta

„Vin Santo di Montepulciano“ ja „Vin Santo di Montepulciano“ Riserva

35 hektoliitrit hektari kohta

„Vin Santo di Montepulciano“ Occhio di Pernice

8 000 kg viinamarju hektari kohta

„Vin Santo di Montepulciano“ Occhio di Pernice

28 hektoliitrit hektari kohta

6. Määratletud geograafiline piirkond

Viinamarjade tootmispiirkond kuulub Montepulciano kommuuni haldusalasse Siena provintsis Toscana maakonnas. Valdichiana tasandikud on tootmispiirkonnast välja jäetud.

7. Peamised veiniviinamarjasordid

’Grechetto B.’

’Malvasia bianca Lunga B.’ – ’Malvoisier’

’Sangiovese N.’ – ’Sangioveto’

’Trebbiano toscano B.’ – ’Procanico’

8. Seos(t)e kirjeldus

KPN „Vin Santo di Montepulciano“

Viinamarjakasvatuse ja veinivalmistamise pärand moodustab lahutamatu osa

Montepulciano territooriumist, kultuurist, ajaloost, majandusest ja kohalikest traditsioonidest. Vin Santo viinamarjade kasvatamiseks on alati kasutatud kõige parema asetusega viinamarjaistandusi, et viinamarjad saaksid optimaalselt küpseda. Seejärel need korjatakse valikuliselt ning kuivatatakse pikema aja jooksul.

Kuigi Vin Santo on toodetud koguste ja suurte tootmiskulude seisukohast kaubanduslikult ebaoluline nišivein, on selles tootes siiski ühendatud traditsioonid, kultuur, veinivalmistamise prestiiž ja Montepulciano territooriumi maine.

9. Olulised lisatingimused (pakendamine, märgistamine, muud nõuded)

Õigusraamistik:

ELi õigusaktid

Lisatingimuse liik:

märgistamisega seotud lisasätted

Tingimuse kirjeldus:

etiketile tuleb lisaks kaitstud päritolunimetusele „Vin Santo di Montepulciano“ märkida ka laiem geograafiline nimetus „Toscana“, et teavitada tarbijaid veinide täpsest geograafilisest päritolust.

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/15316

(1) ELT L 9, 11.1.2019, lk 2.